ועדת הכלכלה, כנסת 17, פרוטוקול מספר 260, 2007-05-29 10:00

רונית תירוש: בוקר טוב לכולם, חג שמח לכם נציגי הרשויות המקומיות, אדוני שר התחבורה, גברתי מנהלת הוועדה.

רונית תירוש: אני מחליפה למספר דקות את מקומו של יושב ראש הוועדה חבר הכנסת משה כחלון שנמצא כרגע בוועדת הכנסת ומייד יחזור.

רונית תירוש: אנצל את ההזדמנות שנפלה לידי לפתוח את הישיבה החגיגית הזאת ולברך את נציגי הרשויות המקומיות ולומר שבניגוד לכל בחירות אחרות במישור הציבורי, בעיקר אני מדברת על הפוליטיקה הישראלית, על חברי כנסת, שרים, אתם היחידים שעומדים בחזית, בקדמת הבמה, מול האזרח, נבדקים על ידו מדי יום והבחירה בכם היא בחירה ישירה, אני מדברת על ראשי הרשויות וכמובן שבחירה ישירה מחייבת מאוד ותחת העין הפקוחה של התושבים, כל אחד ביישובו, אני מעריכה שאתם משקיעים לילה ויום ויום ולילה על מנת לפתח, לסייע, להיענות לכל הצרכים בכל התחומים.

רונית תירוש: אם בממשלה לכל תחום יש שר, אז ראש הרשות הוא שר כל התחומים, זה רווחה וזה חינוך וביטחון ובריאות ובוודאי פיתוח חזות וכל מה שקשור לדיור, הכל בידי הרשות המקומית.

רונית תירוש: אני מחזקת את ידיכם, מאחלת לכם הצלחה בכל מה שאתם עושים וברשות

רונית תירוש: כם אעביר את רשות הדיבור לשר שמכבד אותנו בנוכחותו, תודה רבה.

שאול מופז: בוקר טוב לכולם, לחברי הכנסת, למזכירת הוועדה - - -

אני מנהלת הוועדה.

שאול מופז: מנהלת הוועדה, סליחה, טעיתי פעמיים בעניין הזה.

דוד טל: בפועל היא יושבת ראש הוועדה.

שאול מופז: יושבת ראש הוועדה, לטאלל, לכל הנציגים.

שאול מופז: אני שמח מאוד על המפגש הזה ורציתי לומר כמה מילים על המעורבות של משרד התחבורה והבטיחות בדרכים בכל הנוגע לרשויות ואחר כך נשמע מטלל מה הן הבקשות כי אנחנו גם מכירים את הבקשות הנוספות של ביזור הסמכויות ואני מאוד תומך בהן במסגרת תפיסת העולם שלי של הלימה בין סמכות לאחריות, וגם נשיב עליהן אחת לאחת.

שאול מופז: רציתי לסקור כמה נושאים שבעיני בתנופה מאוד משמעותית של שיתוף פעולה עם הרשויות.

שאול מופז: בשנה האחרונה בתפקידי כשר התחבורה והבטיחות בדרכים יצא לי לבקר ב-150 רשויות על מנת לעמוד מקרוב בנעשה ברשויות במדינת ישראל, זה כולל גם את הערים הגדולות כמובן, תל אביב, ירושלים וחיפה.

שאול מופז: גם את הרשויות האחרות, גם את המועצות האזוריות.

שאול מופז: מצאתי 3 דברים בעייתיים מאוד ברשויות ואני חייב לומר שראשי הרשויות נרתמו לעניין הזה.

שאול מופז: הנושא הראשון זה העובדה שלא היו תוכניות תחבורה רב שנתיות ברשויות המקומיות.

שאול מופז: לשמחתי לאחר פנייה שלי בשנה החולפת לראשי הרשויות, הם העבירו בלי יוצא מהכלל תוכניות רב שנתיות.

שאול מופז: יש לנו היום מסד נתונים לתוכנית רב שנתית לחומש הקרוב.

שאול מופז: אני רואה את זה כהישג גדול מאוד קודם כל לראשי הרשויות שמיפו את סך כל הנושאים שהם חפצים לקדם בראייה הרב שנתית.

שאול מופז: מזה אנחנו גוזרים את תוכנית העבודה של 2007 ו-2008.

שאול מופז: הדבר השני שבעיני יש שינוי משמעותי זה לגבי כל סוגיית הבטיחות ברשויות המקומיות.

שאול מופז: לאחר שיחה עם ראשי הרשויות הגענו למסקנה שאין מנוס מאשר להקים מטות בטיחות ברשויות המקומיות, להכשיר אותם, להטיל עליהם את האחריות ולממן את הפעילות שלהם, וכך עשינו.

שאול מופז: למעשה הכשרנו במהלך השנה שחלפה את מטות הבטיחות במרבית הרשויות.

שאול מופז: אני חושב שבלמעלה מ-90% מהרשויות.

שאול מופז: היום יש בכל רשות כתובת לסוגיית הבטיחות.

שאול מופז: הפעילות של המטות מתוקצבת על ידי הרשות הלאומית לבטיחות בדרכים.

שאול מופז: יתרה מכך גם מימנו כ-11 יועצים על מנת שיעבדו עם מטות הבטיחות בערים ויאפשרו להם להכין תוכנית שתפורה לכל רשות ורשות.

שאול מופז: אני חייב לומר שהיום כבר רואים את התוצאות.

שאול מופז: לא שהמצב של הבטיחות הוא לשביעות רצוני, לא ברשויות ולא במקומות האחרים אבל בשנה שחלפה הייתה ירידה של 8% בהרוגים שזאת הירידה הגדולה ביותר מאז 40 השנים האחרונות.

שאול מופז: אנחנו היום עומדים בנקודה שבה יחסית לשנה שעברה, הירידה בתאונות ובנזק העקיף היא הרבה יותר דרמטית.

שאול מופז: לצערי הרב אין לנו שליטה מוחלטת אין לנו שליטה מוחלטת על תאונה קטלנית אחת שיכולה לשנות את התמונה לחלוטין.

שאול מופז: אני יכול לומר שכאשר אני מסתכל על הירידה הגדולה ביותר שחלה השנה - היא בתחום של הולכי הרגל.

שאול מופז: יחסית לשנה שעברה יש פחות 16% הרוגים הולכי רגל נכון לנקודת הזמן הנוכחית וזה בזכות הפעילות של ראשי הרשויות ברשויות ובזכות העבודה של מטות הבטיחות.

שאול מופז: אני קודם כל נותן להם את כל הקרדיטים שלהם.

שאול מופז: ראשי הרשויות הרימו את הכפפה ובעניין הזה בהחלט יש פה בשורה.

שאול מופז: אני מקווה שהמגמה הזאת תימשך גם במהלך השנה הזאת ובוודאי בשנים הבאות.

שאול מופז: אני רוצה רק להזכיר לכולם שוועדת שיינין בבואה להמליץ לממשלה על תוכנית עם אותם 550 מיליון שקל לרשות הלאומית והקמת הרשות הלאומית שיצאה כבר לדרך, דיברה על ירידה של 3% בשנה במספר ההרוגים למשך 10 שנים כך שבתום 10 שנים נוכל להצביע על ירידה של 30%.

שאול מופז: בשנה שעברה ירדנו ב-8%, השנה בנקודת הזמן הנוכחית אנחנו עומדים על 6% או 7%, אני מקווה מאוד שנעמוד ביעד הזה של 3% ואולי אפילו מעבר לו.

דוד טל: אדוני השר יכול אולי לפרט ברשותך מה ראשי הרשויות עשו כדי שהפגיעה בהולכי הרגל תרד?

דוד טל: האם רמזרו צמתים חדשים, סימנו מעברי חצייה, איך זה בא לידי ביטוי?

שאול מופז: הדבר הראשון בעיני בנושא הזה של בטיחות בדרכים הוא קודם כל סוגיית המודעות.

שאול מופז: אני חושב שהמודעות גם בקרב הציבור בישראל וגם בקרב ראשי הרשויות, ובסוף רוב אזרחי מדינת ישראל גרים ברשויות, אסור לשכוח את זה, אני חושב שנעשו כמה דברים משמעותיים מאוד ברשויות.

שאול מופז: אני הגדרתי וכך בשיתוף פעולה עם ראשי הרשויות שסביבת בתי הספר היא הסביבה הרגישה ביותר לכל הנושא של תאונות בדרכים.

שאול מופז: בשעות העומס של הבוקר והצהריים ופתיחת שעות הלימודים וסיומן, יש את משמרות הזה"ב, יש מטות כולל מתנדבים בתוך הערים.

שאול מופז: אנחנו עומדים החל מהשבוע הבא לצרף עוד כ-105 ניידות שהם במימון משותף של אור ירוק, המשרד לביטחון פנים ומשרד התחבורה והבטיחות בדרכים.

שאול מופז: 105 הניידות הללו יחולקו לרשויות ומי שיאייש אותן ויפעיל אותן אלו מתנדבים בלבד, לא שוטרים.

שאול מופז: זו תוספת משמעותית מאוד לנעשה בתוך הרשויות .

שאול מופז: אני תקווה שנוכל לראות עוד ועוד פעילות.

שאול מופז: שנה שעברה חילקנו סדר גודל של 20 מיליון שקל לרשויות לטובת הפעילות של מטות הבטיחות.

שאול מופז: השנה זה סדר גודל דומה.

שאול מופז: התקציב הזה הוא בנוסף לתקציב של הסימון והתמרור והוא נועד לתת מענה ספציפי, לשאלתו של חבר הכנסת דוד טל, על נושאים שהם רלוונטיים לבטיחות בתוך הרשויות.

שאול מופז: זה מחליט ראש המועצה או ראש הרשות ביחד עם מטה הבטיחות, זה במסגרת ביזור הסמכויות.

שאול מופז: הדבר הנוסף שהוא מאוד משמעותי זה היקף ההשקעות בתשתית העירונית שזה דבר שהכוונתי לדבר עליו בשלב הבא.

שאול מופז: אנחנו יכולים לומר שבשנת 2006, 2007 השקענו בהיקף של 3 מיליארד שקל ברשויות.

שאול מופז: לדעתי ב-10 15 השנים האחרונות לא היה היקף כזה ברשויות המקומיות.

שאול מופז: השנה נתקצב עוד כחצי מיליארד שקל, זה להוציא את מענק ההקמה בירושלים של הרכבת הקלה שזה 1,7 מיליארד שקל ואת ההקמה של הרכבת הקלה בתל אביב שזה עוד 8.3 מיליארד שקל שאתמול זה עבר בוועדת הכספים.

שאול מופז: אני מקווה מאוד שהתקציבים הללו, מעגלי התנועה, הכבישים, המדרכות, שבילי האופניים, כל הפעילויות הללו בסופו של דבר יביאו למציאות בטיחותית טובה הרבה יותר.

שאול מופז: לגבי הצפי ל-2008.

שאול מופז: בשבוע שעבר אישרנו תוכנית עבודה עדכנית רב שנתית אצל ממלא מקום שר האוצר וראש הממשלה ואנשי האוצר.

שאול מופז: למעשה אנחנו מוסיפים עוד כ-2 מיליארד שקל נוספים לתחום העירוני והיקף דומה לתחבורה הציבורית.

שאול מופז: אני מאמין ששני המנופים האלה של ההשקעה בתחום העירוני והתחבורה הציבורית יביאו למציאות שבה נוכל לראות התקדמות, כאשר ההתקדמות היא בשני ערוצים.

שאול מופז: קודם כל שירות לאזרחים ברשויות וכמובן התמודדות עם סוגיית הבטיחות.

שאול מופז: את זה רציתי לומר כהקדמה.

שאול מופז: בגדול הנושאים שיעלו כאן

שאול מופז: על ידי ראשי הרשויות או נציגיהם, בכל מה שקשור לסמכויות הרשויות המקומיות בתחומי הבטיחות בדרכים, בעיקרון אין ויכוח איתי בנושא הזה.

שאול מופז: כשנכנסתי לתפקידי מיניתי ועדה של ראשי הרשויות על מנת לבוא ולהמליץ לנו על ביזור סמכויות.

שאול מופז: בתפיסת העולם שלי אני בעד ביזור סמכויות.

שאול מופז: זה נכון בכל הארגונים שבהם הייתי או ניהלתי או פיקדתי, אני חושב שזה גם נכון במשרד התחבורה והבטיחות בדרכים.

שאול מופז: כל מה שאפשר להביא לסמכות של ראשי הרשויות מבלי שאנחנו פוגעים בשירות לאזרח, נכון לעשות את זה.

שאול מופז: זאת תפיסת העולם שלי, זאת תפיסת העולם של המשרד, ובין מה שמבקשים ראשי הרשויות ובין הראייה המערכתית אסטרטגית שלנו לדעתי אין הבדל.

שאול מופז: בסוף נצטרך להתכנס לאותם נושאים שאנחנו מעבירים אותם לראשי הרשויות והם בתהליך ונתייחס אליהם יותר בפירוט לאחר שנשמע את דברי טלאל או כל מי שיעלה כאן את הנושאים הללו.

רונית תירוש: אני מודה לך, בוודאי תענה גם בהמשך לדברים שיעלו כאן.

רונית תירוש: אני באמת מברכת על המגמה הזאת של ביזור סמכויות בשונה מהפקרת השלטון המקומי שאומרים: המדינה מסירה אחריות, זו לא המוסיקה.

רונית תירוש: אנחנו עדים לכך שבשנים האחרונות המדינה הסירה מעצמה יותר ויותר אחריות ונתנה פחות מדי סמכויות כדי שאתם אנשי הרשויות המקומיות תוכלו למלא את אותה אחריות שמוטלת על כתפיכם.

רונית תירוש: המגמה שכרגע מצהיר עליה שר התחבורה מדברת על ביזור סמכויות וזה דבר הרבה יותר אחראי, ראוי ונכון ואני מברכת על כך.

רונית תירוש: אני רק רוצה לציין שאת הדיון היום ייחדנו לנושא התחבורה ברשויות המקומיות, חשוב רק שתדעו למי מכם שאינו מכיר את פעילות ועדת כלכלה.

רונית תירוש: הוועדה הזאת דנה בכל אחד מתחומי החים של כל אזרח במדינה הזאת, בוודאי כל תושב בכל יישוב.

רונית תירוש: כפי שציינתי קודם לכן, כל העיסוקים שלכם ברשויות, חינוך, רווחה, בריאות, תחבורה, כל תחום, פיתוח העיר, בינוי, שיכון, תקשורת, הכל נידון כאן ואתם כמובן מוזמנים גם שלא במסגרת שבוע החג שלכם להגיע לכאן.

דוד טל: אדוני השר, אני מברך על הביזור הזה אבל אני חושב שיכולה להיות שם בעיה.

דוד טל: לו יצויר מקרה ממש היפותטי שיש ראש עירייה שהוא בלשון המעטה, חדל אישים, עצלן, לא עושה דבר.

דוד טל: נתת לו ים של סמכויות והוא לא עושה דבר.

דוד טל: האם אצלך במשרד התחבורה יש מטה שמפקח ועובר בין הרשויות השונות ורואה מה מהסמכויות שהאצלת על הרשות, איזה מהם מתקיימות ואיזה לא מתקיימות.

דוד טל: האם מתקיים רק אחוז קטן מהסמכויות הללו?

דוד טל: האם הכל בסדר או שהרוב בסדר.

דוד טל: יכול להיות שיהיו כמה ערים שלא ינצלו את זה ולא יעשו דבר.

שאול מופז: השאלה הזאת היא שאלה מצוינת פעמיים.

שאול מופז: פעם אחת האם נכון לתת בכלל סמכויות למן ראש רשות כזאת.

שאול מופז: זאת שאלה ראשונה.

שאול מופז: שאלה שנייה, משעה שנתת אותה, כיצד אתה מפקח על זה.

שאול מופז: אני יכול לומר את הדברים הבאים.

שאול מופז: מכיוון שהקמנו רשות לאומית לבטיחות הדברים, רשות סטטוטורית.

שאול מופז: חלק מתפקידי הרשות, חלק מהאגפים שלה הם גם לתחום העירוני כולל פיקוח צמוד על הנעשה שם.

שאול מופז: יושב פה מנכ"ל ההקמה של הרשות והוא יוכל אולי לפרט יותר מה הם ההליכים ומה הם הסמכויות ומה הן היכולות של האכיפה וגם של המעקב ברשויות עצמן בגוף הזה שעתיד לעשות את זה.

שאול מופז: לאחר מכן תוכלו לשמוע גם מאנשי המשרד, מהניסיון המצטבר שלהם לאורך השנים, היכן הם עצרו, בלמו או סייעו בהתאם למציאות שהתהוותה בכל אחת מהרשויות.

רונית תירוש: בהקשר הזה ליאור כרמל אולי תוכל להגיד פר הסמכויות שרוצים, האם ניתן לפקח, איך ניתן לפקח.

רונית תירוש: נתחיל עם ראש עיריית רהט מר טלאל ומייד אחר כך ניתן לעורך הדין איתן עטיה להציג את המצגת.

טלאל אלקרנאוי: בוקר טוב לכולם אדוני השר, גברתי היושבת ראש, חברי הכנסת, מנהלת הוועדה, אורחים נכבדים.

טלאל אלקרנאוי: ראשית אני מברך על הפגישה, זה יום חג.

טלאל אלקרנאוי: חשוב מאוד שהוועדה וכבוד השר נתנו דגש לנושא של התחבורה וביזור הסמכויות והקשר ושיתוף הפעולה בין השלטון המקומי לבין שלטון מרכזי.

טלאל אלקרנאוי: אין מחלוקת שהשלטון המקומי הוא הזרוע הארוכה של השלטון המרכזי ובלעדיו אי אפשר לעשות שום דבר, מבלי שיתוף פעולה אי אפשר לקדם את הנושאים שנוגעים לכל אזרח ואזרח במדינת ישראל.

טלאל אלקרנאוי: אין מחלוקת שאדוני השר בשנה האחרונה, אתה מורגש, אתה נוכח, אתה מופיע בכל מקום.

טלאל אלקרנאוי: אם דיברת על 150 רשויות, הנוכחות שלך מורגשת והפעילות של המשרד שלך מורגשת בכל רשות ורשות.

טלאל אלקרנאוי: אבל מה לעשות, אנחנו נמצאים במצב של מאבק בתאונות הדרכים, בחיי אנשים שיום יום נהרגים ביישובים שלנו בשלטון המקומי שהוא בעצם כל אזרחי המדינה.

טלאל אלקרנאוי: כל אזרח המדינה שנהרג היכן שהוא הוא עולם ומלואו.

טלאל אלקרנאוי: כשאנחנו רואים שחיל נהרג כולנו עומדים על הרגליים.

טלאל אלקרנאוי: אבל התאונות הדרכים זאת המלחמה העיקרית של המדינה.

טלאל אלקרנאוי: אם כל שנה נהרגים 550 בני אדם זה עולם ומלואו וצריך לעשות הכל ואת המיטב ואת המירב על מנת להילחם בתופעה הזאת באופן של אכיפה ומניעה.

טלאל אלקרנאוי: איך אנחנו מתמודדים עם התופעה הזאת.

טלאל אלקרנאוי: ראשי הרשויות הם האנשים שמכירים את המערכת, הם נבחרו, הם נמצאים בשטח יום יום, מול החינוך, מול הרווחה, מול התחבורה, מול הבטיחות, כל נושא שנוגע לתושבים שלהם.

טלאל אלקרנאוי: אני מברך על הפגישה הזאת שבה אולי נעלה נושאים שנגביר את שיתוף הפעולה ונעלה את המודעות שכולם צריכים לטפל בנושא הזה.

טלאל אלקרנאוי: נקודה חשובה שאני רוצה להעלות.

טלאל אלקרנאוי: כלי כלכלי, מקרבים את המדינה הזאת ממקום למקום ויש תעסוקה.

טלאל אלקרנאוי: נושא של התחבורה מעבר לנושא של המאבק בתאונות דרכים זה גם כלי כלכלי שמפתח יישובים, מפתח תעסוקה, מפתח פרנסה.

טלאל אלקרנאוי: ברגע שיש תחבורה ונגישות מיישוב ליישוב, אנחנו מקרבים את המדינה ממקום למקום ויש תעסוקה.

טלאל אלקרנאוי: אחד הנושאים הכלכליים בו אנחנו צריכים להתפתח זה נושא התחבורה.

טלאל אלקרנאוי: גם תחבורה של כבישים עוקפים, גם תחבורה של רכבות וגם כל כביש תחבורתי שיקרב את הפריפריה עם מרכז הארץ וכך גם נוכל להילחם בנושא האבטלה שהיא בעיה בפני עצמה.

טלאל אלקרנאוי: עומדים להם מספר כבישים עורקיים, חשובים כמו כביש 6, כביש 40 וכבישים נוספים שחשוב שהכבישים האלה יקבלו דגש של משרד התחבורה כולל רכבות שצריך לפתח אותן על מנת לקרב את המדינה מיישוב ליישוב ולאפשר למי שרוצה לעבוד בנסיעה של חצי שעה להגיע למקום העבודה ולהתפרנס בכבוד.

טלאל אלקרנאוי: נושא של מטות הבטיחות שהוקמו ברשויות המקומיות הוא חשוב מאוד.

טלאל אלקרנאוי: הוקמו מספר מטות בטיחות ובנושא הזה צריך לתגבר את הרשויות ולחזק אותן כלכלית כי לא כל הרשויות במצב כלכלי שהן יכולות להרשות לעצמן להתמודד עם הנושא והמשאבים הכספיים.

טלאל אלקרנאוי: המטות פועלים ולדעתי הנושא של תאונות הדרכים חייבים להכניס לבתי הספר את הנושא של מודעות לתאונות הדרכים כבר שילד בכיתה א' ב' שידע וילמד על נושא של מעבר חציה, מעבר כביש, הנושא של תאונות דרכים ולא צריכה להיות מניעה להביא למצב שילד ייבחן בבגרות בנושא של נהיגה ותאונות דרכים ונושא של בטיחות דרכים.

טלאל אלקרנאוי: זה חיים של כל אחד מאיתנו וזה ילד של כל אחד מאיתנו וכל אדם שנהרג או נפגע זה עולם ומלואו.

טלאל אלקרנאוי: נושא של אכיפה.

טלאל אלקרנאוי: משטרת ישראל בעניין הזה צריכה להגביר את האכיפה.

טלאל אלקרנאוי: יש מניעה ויש גם אכיפה.

טלאל אלקרנאוי: אני חושב שמן הדין שהמשטרה צריכה להיות בנוכחות בכל כביש אדום, בכל כביש מסוכן שבו נהרגים אנשים.

טלאל אלקרנאוי: אנחנו שמים לב שהמשטרה שמה ניידת דמי - כולם מאטים את המהירות.

טלאל אלקרנאוי: נוכחות של משטרה, תגבור המשטרה בניידות ובאנשים שנמצאים בשטח הוא אלמנט חשוב מאוד למלחמה בעברייני נהיגה.

טלאל אלקרנאוי: צריך לאכוף את החוק בעניין הזה ולתגבר ואם ישנן כ-150 ניידות עם עמותת אור ירוק שעושה עבודה טובה ומבורכת, אני חושב שיש מקום לפרוס את זה לכלל היישובים, לכלל המקומות כדי שיהיה ניתן לאכוף את החוק.

דוד טל: הרשויות מוכנות לתקצב את המשטרה בקטע הזה?

טלאל אלקרנאוי: הרשויות לא יכולות לתקצב, יש רשויות חזקות שיכולות להרשות לעצמן, יש רשויות חלשות.

דוד טל: בראשון לציון עשו משטרה מקומית בשיתוף עם המשטרה והם קיבלו סמכויות מהמשטרה למתנדבים.

טלאל אלקרנאוי: יכול להיות אבל צריך להבין שכלל הרשויות הן לא חזקות - - -

דוד טל: פורום ה-15 הן חזקות, לא?

רונית תירוש: אטיה ידבר על פורום ה-15.

טלאל אלקרנאוי: צריכים לקחת את מכלול הרשויות המקומיות והאזוריות ולא כולם יכולים להרשות לעצמם לממן ולהשתתף.

טלאל אלקרנאוי: נקודה נוספת אדוני השר היא התשתיות העירוניות.

טלאל אלקרנאוי: תשתיות עירוניות בתוך היישובים בחלקם הגדול הן רעועות.

טלאל אלקרנאוי: עברו עליהן כבר שנים רבות שצריך להחליף אותן.

טלאל אלקרנאוי: נושא של שינוי תשתיות והחלפתן ופיתוח תשתיות פנימיות בתוך השכונות גם זה מונע תאונות שפוגעות בילדים ומונע תאונות בתוך היישובים.

טלאל אלקרנאוי: המשרד שלך נכנס בתוך הרשויות במסגרת הפרויקטים.

טלאל אלקרנאוי: נקודה נוספת שצריכה להיבדק היטב זה הנושא שמבוצע היום על ידי משרד התחבורה באמצעות חברות מנהלות.

טלאל אלקרנאוי: זה לדעתי כישלון אחד גדול.

טלאל אלקרנאוי: מי מכיר את העבודה טוב יותר מראשי הרשויות ומי יכול לבצע את העבודה מהר יותר מראשי הרשויות?

טלאל אלקרנאוי: כבישים שמבוצעים על ידי הרשות המקומית תחת המעקב שלך, תחת הפיקוח שלך, התקציבי והבקרה - והכל תחת הפיקוח שלכם אבל תנו לנו לבצע.

טלאל אלקרנאוי: אנחנו מסוגלים להוציא את המכרז, אנחנו מסוגלים לפקח על הקבלן, אנחנו מסוגלים להוציא את העבודה מהר מאוד.

טלאל אלקרנאוי: ישנם כבישים שבוצעו על ידי הרשויות לפני 3, 4, שנים, זה התבצע בתתקופה קצרה מאוד.

טלאל אלקרנאוי: אם זה מתבצע באמצעות חברות מנהלות זה מתמשך.

דוד טל: אתה מתכוון כבישים עירוניים או בין עירוניים?

טלאל אלקרנאוי: גם עירוניים.

דוד טל: מה אתה רוצה שנעשה, לקרצף את זה מחדש?

טלאל אלקרנאוי: אני רוצה שברגע שהמשרד מחליט לתקצב שהתקציב יועבר במסגרת תקציב בלתי רגיל לרשות המקומית והרשות המקומית היא תוציא את המכרז, היא תבצע, היא תפקח, כמובן תחת הפיקוח של משרד התחבורה על ביצוע הכביש אבל לא באמצעות חברות מנהלות שהביצוע שלהן איטי ואנחנו יודעים על חלק גדול מהרשויות שסובלות מהתופעה הזאת.

טלאל אלקרנאוי: מה גם שזה מייקר את העלויות בסופו של דבר לרשות המקומית.

דוד טל: הוכח שאם זה יעבור לידיים שלכם זה יהיה יותר טוב ויותר זול?

טלאל אלקרנאוי: אתן לך דוגמא.

טלאל אלקרנאוי: ביישוב שלי ב-94 ביצעתי כביש כניסה דרומי של היישוב.

טלאל אלקרנאוי: בין הזמן שיצאתי למכרז לבין זמן הביצוע לקח לי בסך הכל 4 חודשים שזה כניסה דרומית לעיר שלי, בפחות עלויות מעבר לאומדן ואני נמצא בכביש כניסה מזרחי שאני כבר שנתיים מושך אותו ועדיין לא הושלם ויש לו חברה מנהלת.

טלאל אלקרנאוי: לכן לא רק אני אלא כלל הרשויות בעניין הזה יכולות לבצע, יש להן את היכולת.

טלאל אלקרנאוי: ראשי הערים הם שנבחרו והם עומדים מול הציבור שלהם ומול הבקרה שלהם ומסוגלים לבצע את הדברים בהתאם.

משה כחלון: זה חברה מנהלת שכפופה למשרד התחבורה או סתם חברה פרטית?

טלאל אלקרנאוי: של משרד התחבורה.

טלאל אלקרנאוי: נקודה נוספת, הנושא של המצ'ינג ברשויות החלשות.

טלאל אלקרנאוי: מועברים תקציבים לנושא של בטיחות בדרכים באמצעות משרד התחבורה.

טלאל אלקרנאוי: יש רשויות שצריכים לממן 30%, יש רשויות 50%, יש רשויות 70%.

טלאל אלקרנאוי: לכן בעניין של המצ'ינג זו נקודה שמכבידה על הרשויות לבצע את הפרויקטים.

טלאל אלקרנאוי: ברגע שאתה אומר:

טלאל אלקרנאוי: רשות מקומית צריכה לשלם 50% מצ'ינג ואין לה את המצ'ינג הזה - בעצם המימון והסיוע אינו מנוצל וחוזר בסופו של דבר למשרד כי לרשות אין יכולת לממן את זה.

טלאל אלקרנאוי: לכן נושא המצ'ינג צריך להיבחן באופן כלכלי פר רשות, פר יישוב ואז אפשר לקדם את הנושא.

דוד טל: אגב יש מצ'ינג, הכסף צבוע ואתה יכול להשתמש בו רק למטרה הזאת או שאתה יכול גם להעביר את זה לחינוך?

טלאל אלקרנאוי: אין דבר כזה, אם אתה מעביר למטרה אחרת אתה אבוד.

טלאל אלקרנאוי: אני מקווה שמהדיון הזה נצא בהחלטות טובות לשלטון המקומי, לכלל אזרחי המדינה ונעשה את המקסימום ביחד עם משרד התחבורה בסיוע שר התחבורה על מנת להוריד את התאונות.

טלאל אלקרנאוי: אם זה ירד ל-6% אנחנו צריכים לפעול להוריד את זה ל-0% כי כל אדם חשוב במדינה הזאת, תודה רבה.

רונית תירוש: אני רק רוצה להתייחס לדבריך ראש עיריית רהט.

רונית תירוש: שאלת למה אנחנו לא מחייבים לבגרות את הנושא של חינוך לזהירות בדרכים או חינוך מהגיל הרך.

רונית תירוש: אז קודם כל יש תוכניות מהגיל הרך, מגני הילדים, כיתות א' בצורה מובנית.

רונית תירוש: אני כמנכ"לית בזמנו גם חייבתי להתחיל להיערך ללימודי בטיחות בדרכים כדי שזה יהיה תנאי לתעודת בגרות, אבל אי אפשר לעשות תנאי כשאין לי מורים ואין לי תוכניות לימודים ואין לי ספרי לימוד.

רונית תירוש: לכן יחד עם אוניברסיטת בר אילן הקמנו קורס ערב אקדמי לנושא וכבר יש הכשרה ומאחר שיש הכשרה ומתחילים להיות מורים בנושא הזה, אנחנו אתמול, חבר הכנסת גלעד ארדן ואנוכי הגשנו הצעת חוק שאומרת שתנאי לתעודת בגרות הוא ציון עובר בנושא של בטיחות בדרכים.

שאול מופז: אנחנו נתמוך מאוד בהצעת החוק.

משה כחלון: לפי משרד התחבורה הם גם לא יעלו כיתה אם לא יקבלו "עובר" בנושא של בטיחות בדרכים.

רונית תירוש: אולי בצדק.

משה כחלון: שיפור להצעת החוק.

רונית תירוש: נאפשר למר גיל ליבנה ראש מועצה מקומית שהם ולאחר מכן מר יוסי נשרי.

גיל לבנה: כבוד השר, גברתי יושבת ראש הוועדה, אני רוצה לפתוח בדברי שבח כנים לשר.

גיל לבנה: לא תכננתי את ההזדמנות הזאת אבל בשמי ובשם ראשי רשויות רבים שמבטאים עמדה זו, אני חושב שמעת שלקחת על עצמך את התפקיד הזה, אני בפרספקטיבה של שני שרים קודמים שהיו, אני יכול להגיד שהמשרד משנס מותניים, מציב את היעדים האמיתיים וגם עובד מהר.

גיל לבנה: אנחנו כמצוות

גיל לבנה: כם ואני מניח שגם רשויות אחרות עשו, הכנו תוכנית חומש, הגשנו ומי שעבד על פי תוכנית החומש לא היה צריך לבקש טובות ולא היה צריך לעשות טלפונים, לא למר זוכמן הנכבד וקיבל את ההרשאות בתחילת השנה ולא בסוף השנה כפי שהיה בשנתיים האחרונות, אז אני משבח.

גיל לבנה: לצד הדברים האלה, הנושא של מטות בטיחות בדרכים, התקצוב למטות.

גיל לבנה: הקמנו מטות, הכנו תוכנית, יש יועץ, הכל כמצוותכם, כהנחיית

גיל לבנה: כם אבל התקצוב לפעילות של המטות, בכל אופן ההשתתפות עוד טרם הגיעה, אם הגיעה אני חוזר בי.

גיל לבנה: אני חושב שההחלטה להקים את המטות האלה זו החלטה סדורה, נכונה ואין לי ספק שהיא גם תביא לתוצאות.

גיל לבנה: אני לא רואה דרכים טובות יותר להגיע לתוצאות האלה.

גיל לבנה: צריך לתת את הדעת על תלמידים.

גיל לבנה: היישוב ממנו אני מגיע מבורך בתלמידים, קרוב למחצית מהאוכלוסייה הם תלמידים.

גיל לבנה: 7000 תלמידים עושים את דרכם יום יום לבתי הספר.

גיל לבנה: צריך להשקיע יותר מחשבה ושדרוג בתוכניות של בטיחות בדרכים ודגש על תלמידים ובתי ספר.

גיל לבנה: אני יודע שזה יעד אצלכם, לא רק בתשתיות ולא רק בהדרכות של משמרות זה"ב.

גיל לבנה: ישנם צמתים שילדים לא מוסמכים לנהל בהם את חציית הכבישים ומה לעשות?

גיל לבנה: צריך לתקצב גם אנשים בשכר לטובת העניין הזה, מבוגרים, כי אין אלטרנטיבה אחרת ולא תמיד מוצאים מתנדבים.

גיל לבנה: זאת נקודת תורפה, זה שיא הרגישות של ההורים ואני בטוח שתיתנו על זה את הדעת וגם את המענה איך נוכל לתת את המענה.

גיל לבנה: אצלנו בשהם יזמנו תוכנית, אפשר ללמוד מהתוכנית הזאת, אני יודע שליאור נמצא הרבה אצלנו.

גיל לבנה: דבר נוסף אדוני השר בסוגיה שמעניינת את ערי גוש דן סובב נתב"ג.

גיל לבנה: אדוני יודע את הסוגיה שתלויה ועומדת.

גיל לבנה: הבטיח לנו גם לבוא ולשמוע אותנו פעם נוספת.

גיל לבנה: אני רוצה לנצל את ההזדמנות הזו בטרם שתתקבלנה החלטות - - -

שאול מופז: לא תתקבלנה בלי שנשמע את ראשי הרשויות.

גיל לבנה: אני מודה לך על כך ויש לנו בהחלט מה להגיד.

דוד טל: איזו סוגיה?

גיל לבנה: סוגיית רעש מטוסים.

גיל לבנה: תודה.

משה כחלון: תודה רבה, יוסי נשרי, ראש עיריית קריית אונו, בבקשה.

יוסי נשרי: בוקר טוב לכולם, כבוד השר, יושב ראש הוועדה, אני רוצה להודות לך אדוני השר על העשייה ועל הנחישות שלך ועל ההקרנה כלפי השטח למטה, על הרצינות שלקחת את המאבק בנושא של תאונות דרכים.

יוסי נשרי: כפי שאתם בוודאי יודעים, קריית אונו כיכבה בשנה שעברה במרכאות או לא במרכאות בנושא של רמת תאונות הדרכים, לקחנו את הלימון הזה ועשינו אותו לימונדה.

יוסי נשרי: אנחנו נאבקים בצורה נחושה ביותר בכל הנושא של מאבק בתאונות הדרכים גם באמצעים שלנו אבל גם בעזרת משרד התחבורה.

יוסי נשרי: יש עוד הרבה מה לעשות וצריכים להעביר תקציבים לא מעטים למלחמה הזאת.

יוסי נשרי: איך תתקצבו את זה ואיך תעשו את זה, אני לא יודע אבל זאת מלחמה שיום יום כולנו חיים אותה ונושמים אותה ונאבקים בה וזה מקרין למה שאמרת לנושא של חינוך.

יוסי נשרי: חשוב מאוד שיהיה קשר בין משרד החינוך לבין המשטרה לבין משרד התחבורה במיזמים משותפים בכל ההקניה של תרבות, של דרך, של צורת נהיגה, חשיבה נכונה, איך אנחנו מקנים לאותם ילדים את הערכים הנכונים בבטיחות.

יוסי נשרי: לפני שלוש שנים התחלנו מיזם של "השוטר ואני" בגני ילדים.

יוסי נשרי: פרויקט שהצליח בצורה בלתי רגילה ואני חושב שחשוב מאוד שכל גני הילדים יקבלו את הפרויקט הזה ויעצימו אותו וזה ייתן פיתרון נוסף לדרך החינוכית שהילד מקבל ולצורת ההתנהגות שלו.

יוסי נשרי: הוא גם הופך להיות שוטר, הוא זה שמעיר להורים שלו איך הם נוהגים, מדברים בטלפון בנהיגה, לא חוגרים חגורת בטיחות, עומדים על פס לבן.

יוסי נשרי: הילדים שיתפו פעולה.

יוסי נשרי: אהרונישקי בדיוק סיים את תפקידו והיה בטקס הסיום אצלנו, הוא היה בהלם מצורת ההבעה של הילדים, איך הם הביעו את הנכונות ואת הנחישות וכולם הסמיקו שם כי כל ההורים כמעט הפכו להיות עבריינים באותה הרצאה.

יוסי נשרי: לכן אני רוצה שוב לברך ולומר שבאמת צריך לקחת את העניין ברצינות כדי לקדם את כל הפרויקטים התחבורתיים למען ביטחונם של התושבים שלנו, תודה.

משה כחלון: תודה, איתן אטיה, מנכ"ל פורום ה-15, אתה מקרין לנו מצגת, נכון?

איתן אטיה: בהחלט.

איתן אטיה: בוקר טוב אדוני השר, היושב ראש, ראשי ערים, חברי כנסת.

איתן אטיה: כמה מילים על פורום ה-15 בקצרה ואז אכנס לנושא של ביזור הסמכויות.

משה כחלון: הייתי מציע מר אטיה, היום זה יום השלטון המקומי, לא יום פורום ה-15, אז כל מה שטוב לפורום ה-15 ויכול להיות טוב גם לרשויות אחרות צריך להדגיש שו לפחות תתמוך ותדחוף ותסייע גם לרשויות אחרות גם אם הן לא בפורום ה-15.

משה כחלון: אין לנו פה ועדה לעשירים וועדה לעניים.

רונית תירוש: אולי אפילו יותר.

איתן אטיה: זאת גם הכוונה שלנו אבל מעבר לזה - - -

משה כחלון: ומה עם כל אלה שלא בפורום ה-15?

יוסי נשרי: אתה יודע כמה תושבים שלא גרים בפורום ה-15 גרים אצלנו ועובדים אצלם?

משה כחלון: אני לא נכנס לזה, לכן חשוב לי שיהיה יותר אוניברסלי.

איתן אטיה: הרעיונות אוניברסליים, עם זאת בעיות תחבורה שיש בערים הגדולות במדינת ישראל שונות מאשר ברשויות קטנות.

איתן אטיה: מטבע הדברים, לערים גדולות שמעניקות שירותי מטרופולין יש בעיות ייחודיות ולכן צריך למצוא פתרונות ייחודיים.

איתן אטיה: לכן זה נכון שכל מה שאני הולך להציג פה, הנושא של ביזור סמכויות במהותו נכון לגבי כל הרשויות המקומיות אבל יש בכל זאת כמה עניינים יחודיים לערים הגדולות.

איתן אטיה: פורום ה-15 מייצג את הערים העצמאיות במדינת ישראל בפריסה ארצית מהצפון ועד הדרום.

איתן אטיה: רק כדי לסבר את האוזן, יש לנו את חיפה בצפון, כאן אתם יכולים לראות במצגת בכל אחת מהרשויות את מספר התושבים שלה ואת תקציב הפעולות השנתי שלה.

איתן אטיה: יש לנו את חיפה עם תקציב שנתי של כ-2 וחצי מיליארד שקל, 270,000 תושבים.

איתן אטיה: יורדים למטה לכיוון תל אביב עם כ-400,000 תושבים עם תקציב שקרוב ל-4 וחצי מיליארד שקלים לשנה.

משה כחלון: מר אטיה, אני לא קצר רוח ולא גס רוח, לנושאים בבקשה.

יעקב כהן: עורך דין אטיה, יש לנו מדינה אחת.

איתן אטיה: יש לנו מדינה אחת עם הרבה מאוד סוגים של בעיות.

איתן אטיה: בעיית תחבורה של עיריית חיפה ועיריית תל אביב אינן אותן בעיות תחבורה כמו יישוב קטן או יישוב כפרי מרוחק וצריך להבין את זה.

משה כחלון: אנחנו מבינים את זה, אנחנו רק רוצים פה את המכנה המשותף הרחב ביותר, הבעיות שנמצאות אצל כולם.

איתן אטיה: אני אציג את הנושא של ביזור הסמכויות.

איתן אטיה: אני מתחיל מהתשתית הסטטוטורית הקיימת כרגע שהיא הבעייתית מאוד מבחינתנו.

איתן אטיה: יחסי משרד התחבורה, רשויות מקומיות ומדינת ישראל, מבוססות על חקיקה מנדטורית על אף שהיא עברה הרבה מאוד שינויים במהלך השנים, בכל זאת תפיסת העולם הבסיסית של פקודת התעבורה, כמו של פקודת העיריות, היא תפיסת עולם מנדטורית שאפריורי לא מכבדת דמוקרטיה מקומית והיכולת של התושבים והעירייה לשלוט על חיי היישוב.

איתן אטיה: מתייחסת באופן אחיד לכל הרשויות, לא משנה אם זו רשות גדולה או קטנה.

איתן אטיה: היא מאופיינת בריכוזיות מאוד גבוהה אצל השלטון המרכזי.

איתן אטיה: אתן מספר דוגמאות בנושאים המרכזיים שמטרידים ביותר מבחינתנו.

איתן אטיה: נושא התמרור העירוני, הסדרת התמרור.

איתן אטיה: הנושא של תמרור מטופל על ידי 2 רשויות.

איתן אטיה: רשות אחת ברמה העירונית זה נקרא:

איתן אטיה: רשות התמרור העירונית ויש רשות של משרד התחבורה שנקראת רשות התמרור המרכזית.

איתן אטיה: חברים ברשויות האלה גם נציגי המשטרה וגופים נוספים.

איתן אטיה: מבחינת ההסמכה של רשויות התמרור העירוניות הסמכות של הרשויות האלה מורכבת משני נדבכים.

איתן אטיה: נדבך אחד זה הסמכות המהותית.

איתן אטיה: יש צעד מסוים בתקנות שמגדירות באילו סוגים של תמרורים וסידורי תנועה והסדרי תנועה כאלה ואחרים רשויות התמרור העירוניות יכולות לטפל.

איתן אטיה: מרחב הסמכות המהותית ברשויות התמרור העירוניות הוגבל מאוד.

איתן אטיה: למשל הן לא יכולות לטפל באיסורי כניסה לרחובות, הם לא יכולים לטפל בכל הנושא של דו סטריות, הסדרת כיווני תנועה ועוד כהנה וכהנה.

משה כחלון: מה כן?

משה כחלון: רק תמרורי חניה?

משה כחלון: איזה סמכות יש לרשות תמרור עירונית?

איתן אטיה: איסורי עצירה, במרבית הרשויות המקומיות לא ניתן.

שאול מופז: אתה מכיר את הוועדה שהקמנו בראשות יצחק אוחיון ראש עיריית פתח תקווה?

איתן אטיה: כן, אני מכיר.

איתן אטיה: נדבך שני של סמכות שיש אצל רשות התמרור העירונית - היא מוסמכת על ידי משרד התחבורה לטפל בצירי תנועה מסוימים או בדרכים מסוימות במסגרת היישוב.

איתן אטיה: בפועל היום במרבית הרשויות המקומיות במדינת ישראל היקף הסמכות מהבחינה הזאת של דרכים הוא דל מאוד, לפחות כמו שאנחנו רואים את זה.

איתן אטיה: מרבית הרשויות, גם רשויות גדולות שאין להן בעיה מקצועית לטפל בזה - מרביתן אינן מוסמכות להיות הקובע האחרון בכל מה שקשור לצירי תנועה ראשיים בעיר אלא רק בדרכים יותר צדדיות.

איתן אטיה: הדבר הזה מוביל לבירוקרטיה מאוד מסור

איתן אטיה: בלת מכיוון שכל דרישה או שינוי שלמשל עיר גדולה כקטנה רוצה לעשות לצורך העניין בפאזה של רמזור להולכי רגל.

איתן אטיה: בואו נדמיין מצב שילדים עכשיו יוצאים מבית הספר בשעת היציאה ורוצים להאריך את הפאזה של הרמזור במעט, ואם זה בדרך ראשית, זה מחייב מעבר לאישורים של ועדת התמרור העירונית, זה לא מספיק.

איתן אטיה: חייבים לעבור עד לוועדת התמרור המרכזית.

איתן אטיה: הדבר הזה מוביל לבירוקרטיה.

משה כחלון: כמה זמן לוקח לעירייה מרגע הגשת הבקשה, פניתם למשרד התחבורה, יש פה רמזור קצר, מסכן את הילדים, אנחנו רוצים להאריך, עברנו את ועדת התמרור העירונית, כמה זמן מרגע שאתם פונים עד שהם משנים את הפאזה?

איתן אטיה: לפחות בשנה שנתיים האחרונות משרד התחבורה עושה מאמץ מאוד גדול לקצר את הזמן.

איתן אטיה: כיום זה יכול לנוע, תלוי במקרה ותלוי ברשות ותלוי במצב, בין מספר שבועות למספר חודשים.

ישעיהו רונן: יש את נציגי עיריית תל אביב למשל שאצלם זה לוקח אפס זמן, הם מחליטים לבד.

ישעיהו רונן: היות ויש להם כוח מקצועי מעולה ויש להם סמכויות שזה המצב אצל מטרופולינים, לכן הם בכלל לא שואלים אף אחד.

ישעיהו רונן: הם רוצים לקבוע אור ירוק במעבר חצייה, הם עושים את זה בו זמנית באחריותם.

ישעיהו רונן: לעיריית תל אביב אתה נותן סמכויות, לקריית אונו אתה לא נותן, לשוהם אתה לא נותן, לרהט אתה לא נותן - - -

רונית תירוש: ברגע שהסמכות אצלך כמה זמן זה לוקח?

ישעיהו רונן: זה לוקח X ימים ושבועות לבדוק לגופו של עניין את הנושא הספציפי הזה.

דוד טל: אתה יכול לומר לי אם יזמתם חקיקה כזו או אחרת, פניתם למשרד הפנים, משרד התחבורה, קיבלתם איזושהי הצעת חוק ואמרתם:

דוד טל: הצעת החוק הזאת אם תאומץ על ידכם זה יפתור לנו בעיה א' ב' ג'.

איתן אטיה: פנינו בעבר מספר פעמים למשרד התחבורה, לא רק שאנחנו מנסים ואכן השר הנוכחי השר מופז היה הראשון שבאמת הרים את הכפפה הזאת והקים צוות שהתחיל לעסוק בעניין הזה.

שאול מופז: הקמנו צוות וקיבלנו את ההמלצות שלו, ראש עיריית פתח תקווה, בכל נושא התמרור קיבלנו את כל ההמלצות שלהם.

איתן אטיה: זה מה שאני אומר, הרוחות שנושבות היום במשרד התחבורה הן היום אחרות מאשר היו בעבר.

אלכס לנגר: אמרתי שכל השאר זה פולקלור, רשמת את ההמלצות וזה המצב ומתארים פה סיטואציה שכבר לא קיימת.

שאול מופז: הקמתי 2 ועדות, האחת בראשותו של עמי כחלון וד"ר משה טיומקין שנועדו לייעץ לנו בכל סוגיית התחבורה.

שאול מופז: בנושא התמרור הוועדה היא בראשות יצחק אוחיון ראש עיריית פתח תקווה, משה סיני ראש העין, ד"ר דן ליק מרשות, ישעיהו מהמשרד, מאגף התנועה, עיריית תל אביב וכו'.

שאול מופז: הם באו עם שורה של המלצות מהוועדה הזאת לרשות תמרור מקומית.

שאול מופז: את כל ההמלצות אישרתי אחת לאחת לכן זה גם מקצר תהליכים במונחי שבועות, שפעם זה היה במונחי שנים.

שאול מופז: למה שנים?

שאול מופז: יש מצבי בהם העבודה של חלק מהרשויות היא כל כך לא מקצועית, כל כך בעייתית שזה לוקח בירורים של זמן ארוך.

שאול מופז: הייתה גם ועדת משנה למטות הבטיחות ובראשה עמד ראש עיריית יבנה, הקמנו 3 ועדות ואני קיבלתי את כל ההמלצות שלהם, גם לגבי רשות הבטיחות, גם לגבי התמרור ושיטור קהילתי.

שאול מופז: כל מה שביקשו ראשי הרשויות קיבלו, וזה היה תחת הכותרת של: ביזור סמכויות, הלימה בין אחריות וסמכות.

שאול מופז: הקמתי את הוועדות האלה לפני שנה כשנכנסתי לתפקידי.

שאול מופז: את ההמלצות האלה קיבלנו והן כבר מיושמות בשטח.

איתן אטיה: אמשיך לנושא הבא והוא נושא האכיפה.

איתן אטיה: הנושא של הפיקוח העירוני, וחשוב פה לדמיין את המצב שבאמת קורה, במשרד התחבורה גם הם מודעים לחשיבות הנושא של פיקוח עירוני.

איתן אטיה: אלפי פקחים בכל הארץ פרוסים, מסתובבים בכל הרשויות המקומיות, כמעט כל שעות היום ולעיתים גם בשעות הלילה.

איתן אטיה: רק צריך לדמיין כמה מאות עברות תנועה רואים או עדים להם במהלך חודש אחד.

איתן אטיה: כיום אין לפקחים האלה שום סמכות אמיתית לנושא הזה, הם אפילו לא יכולים לדרוש הזדהות והצגת רישיונות מנהג - - -

משה כחלון: זה כבר בדיון שלך במשרד לביטחון פנים והאצלת סמכויות של שוטר, משרד התחבורה אפילו השר לא יכול לבקש רישיונות.

דוד טל: אני מכיר רשות מפורום ה-15 שעשתה את זה והאצילה סמכויות בשיתוף - - -

משה כחלון: זה מליציות, זה משטרות פרטיות.

איתן אטיה: לאגף עצמו אין סמכות לבד לדרוש הזדהות או לדרוש הצגת רישיונות.

משה כחלון: נכון, גם לא צריך להיות לו.

איתן אטיה: שלא לדבר על זה שתהיה לו סמכות לעכב אדם עד שמגיע המשטרה.

דוד טל: אנחנו לא מדברים על מעצרים.

משה כחלון: איתן, איזה הכשרה יש לו לעכב בן אדם, מה, הוא שוטר?

משה כחלון: איתן אטיה: יש לנו ניסיון מהעבר, כשרוצים, עשינו את זה בעבר, המשטרה יכולה לשלוח את הפקחים האלה להכשרה שתהיה בפיקוח המשרד לביטחון פנים ומשרד התחבורה.

משה כחלון: זה דיון למשרד לביטחון פנים, לא משרד התחבורה בכלל.

איתן אטיה: הנושא של פיקוח עירוני קשור בין היתר גם לעניין של מניעת תאונות דרכים.

איתן אטיה: אני חושב שזה מעניין גם את שר התחבורה.

משה כחלון: אתה מדבר על חסמים כרגע, אתה מדבר על כשלים, על קשיים.

משה כחלון: אנחנו מנסים למצוא פתרונות.

משה כחלון: אתה מציג בעיה של משרד אחר.

משה כחלון: אני רק רוצה לעזור לך ולומר לך שהשקף הזה, גם המחסור בסמכויות גבייה זה גם לא אצל משרד התחבורה.

משה כחלון: זה משרד המשפטים.

איתן אטיה: הנושא של פיקוח עירוני בהחלט עבר גם למשרד המשפטים.

איתן אטיה: יש לנו בעיות נוספות בתחום החקיקה בגבייה כמו שאתם רואים.

איתן אטיה: למשל כל תיקון בחוק עזר העמדת רכב בחנייתו שזה עניין מאוד עירוני, מוניציפלי, מקומי, מחייב לעבור דרך המשרד עד לחתימת השר ומסרבל את התהליך.

איתן אטיה: בנושא של תחבורה ציבורית.

איתן אטיה: אקדים ואומר שבשנים האחרונות יש בהחלט ניסיון של המשרד מאוד ללכת לקראת הרשויות המקומיות ולשתף אותן ולפעול לקידום התחבורה הציבורית בתוך המרכזים והמטרופולינים יד ביד עם הרשויות המקומיות.

איתן אטיה: מבחינה פורמלית, לרשויות המקומיות אין מעמד סטטוטורי בעל משמעות מספקת בתחום התחבורה הציבורית ואנחנו רואים את זה בכמה מקומות.

איתן אטיה: על אף שבפועל הרשויות מעורבות בתהליכים האלה אין להן סמכות פורמלית מספקת גם במקרה שאם מגיעים למצב של חוסר הסכמה עם משרד התחבורה, אז ברור שדעתו של משרד התחבורה היא הגוברת כי הסמכות היא אצלו.

איתן אטיה: אנחנו רואים את זה בכל מה שקשור לתחבורה הציבורית וכל הנושא של זיהום אוויר ורעש מאוטובוסים.

איתן אטיה: שינוי זמני.

איתן אטיה: למשל רוצים לשפץ רחוב מסוים או לשקם את הרחוב, את התשתיות.

איתן אטיה: רוצים לעשות שינוי סדרים במסלול האוטובוסים, החלטה של רשות מקומית לא מספקת, צריכים לקבל את האישור של המשרד לכל דבר ועניין בתחום הזה.

איתן אטיה: מה אנחנו בעצם מציעים?

דוד טל: אני מבין שאתה בעצם מציע שכל הסמכויות של משרד התחבורה יעברו אליכם ואז אפשר לבטל את משרד התחבורה.

אליהו גבאי: עדיף מאשר ההפרטות שיש היום.

איתן אטיה: ההצעה שלנו מתחלקת לשלושה תחומים עיקריים בתחום התמרור, שעל זה השר דיבר.

איתן אטיה: תחום האכיפה ותחום התחבורה הציבורית.

איתן אטיה: לגבי הנושא של התמרור, מה שדרשנו גם בוועדה שהשר דיבר עליה מקודם, ביקשנו הרחבת סמכויות בשני המובנים של הסמכות של רשות התמרור.

איתן אטיה: הן מבחינת היקף הסדרי התנועה שהוועדה תוכל לקבוע ולהסדיר ברמה המקומית והן מבחינת מספר צירי התנועה שאנחנו חושבים שברשויות גדולות כמו שהציגו פה, בהן גם מבחינה מקצועית אין בעיה להעביר אליהן את הסמכות הזאת, אז ממש טיפול בכל צירי התנועה בעיר ולא רק בצירים הצדדיים.

איתן אטיה: נושא האכיפה כמו שדיברנו פה על הנושא של סמכויות פקחים.

איתן אטיה: אני מסכים, גם הפנינו את זה למשרד המשפטים ולמשרד לביטחון פנים.

איתן אטיה: גם עניין חובת ההזדהות והצגת הרישיונות לפני פקח, אכיפת עבירות תנועה ואכיפת עבירות של רוכבי אופניים, זה עניין מאוד מקומי.

איתן אטיה: לכן אני חושב שאין ספק שהיום גם בזה אין ממש סמכות לפקחים העירוניים.

איתן אטיה: בנושא התחבורה הציבורית.

איתן אטיה: זה לב ליבו של העניין, זה הנושא הכבד ביותר מסיבה פשוטה.

איתן אטיה: כשמנסים לנהל עיר לפי פרמטרים מודרניים חייבים להבין שיש שינויים ודינמיקה תמידית שלא מפסיקה אף פעם.

איתן אטיה: יש אזורים עירוניים שבעבר היו אזורי תעשייה והופכים פתאום להיות אזורי מגורים או אזורים מעורבים.

איתן אטיה: אזורים שחשבו כולם שאבד עליהם הקלח ופתאום הפכו להיות אזורי בילוי.

איתן אטיה: יש שינויים דמוגרפיים.

איתן אטיה: כל הדברים האלה מחייבים שינויים תמידיים גם בתחבורה הציבורית כי אלו העורקים שמזרימים את הרוח בחיי העיר.

איתן אטיה: התחבורה הציבורית בישראל היום מגיבה לשינויים האלה בצורה לא מספיק מהירה.

איתן אטיה: אנחנו חושבים שמי שמכיר את השינויים האלה, מוביל אותם, על פי רוב ברמה המוניציפלית אלה הרשויות המקומיות ולכן הן צריכות לקבל ביטוי במעמד הרבה יותר רציני בתחום התחבורה הציבורית כמו שאני מפרט פה.

איתן אטיה: לגבי יוזמה כמו שיש למשל בראשון לציון, יוזמות תחבורתיות של הוספת קווי תחבורה ציבוריים מעבר לתחבורה הקלאסית שכולנו מכירים של דן, אגד והחברות הפרטיות שהיום בתהליך הפרטה.

איתן אטיה: גם בתחום הזה אנחנו מבקשים סמכויות.

טלאל אלקרנאוי: לפני הסמכויות אנחנו צריכים ברשותך פה להוסיף שהתחבורה הציבורית תיכנס גם ליישובי הפריפריה, יש יישובים שהתחבורה הציבורית בכלל לא מגיעה אליהם.

טלאל אלקרנאוי: לכן הקטע הזה של להרחיב ביישובים קיימים אבל יש יישובים שבכלל אין.

טלאל אלקרנאוי: יש יישובים רבים בפריפריה שלא מגיעה אליהם תחבורה ציבורית ולכן צריך בעניין הזה להכניס את הנושא של תחבורה ציבורית בסדר עדיפות לפני מקומות שצריכים להגיע למקומות בילוי ותעשייה, יש יישובים שצריך להגיע לתחבורה ציבורית.

משה כחלון: מה קורה היום, נאמר הקימו מוסד ציבורי ואתם רוצים שאוטובוס יעבור דרכו, קופת חולים, בית ספר וכו'.

משה כחלון: אתם פונים למשרד התחבורה?

איתן אטיה: העירייה יוזמת את השינוי שהיא רוצה.

איתן אטיה: קודם כל דנה בזה בתוך הדרגים המקצועיים שלה ואחרי זה פונה עם זה למשרד התחבורה ומנסים ביחד לקדם את זה.

משה כחלון: משרד התחבורה מורה לאגד?

משה כחלון: ככה זה הולך?

איתן אטיה: הכשרות הפורמלית שלנו כרשויות מקומיות זה מול משרד התחבורה.

איתן אטיה: שאלו פה לגבי הנושא של הפיקוח.

איתן אטיה: מכיוון שיש גם בעיות תחבורה מטרופוליניות ואכן דברים מסוימים שלמשל תל אביב או חיפה או אשדוד יכולה לשנות אצלה ברמת תחבורה ציבורית בעיר, יכול להשפיע ולהקרין על המטרופולין הסביבה הקרובה והרחוקה ולכן צריך גם להיות איזשהו פיקוח רחב יותר ואיזשהו תיאום פעולה רחב יותר.

איתן אטיה: פה אנחנו מציעים לשקול הקמה של רשויות תחבורה מטרופוליניות שיהיו בהן נציגים גם של הרשויות המקומיות הרלוונטיות וכמובן נציגי הממשלה והמשרדים המתאימים.

איתן אטיה: אנחנו חושבים שיש פה תועלת כפולה בעניין הזה.

שאול מופז: יש כבר החלטה בעניין הזה ואנחנו רוצים להקים רשויות לחברה ציבוריות מטרופוליניות גם מבחינת הרשויות, גם מבחינת הבקרה, זה בדרך.

איתן אטיה: זה בהחלט משמח.

איתן אטיה: מעבר לעובדה שהתועלות ברורות גם לעירייה וגם לתושבים, אנחנו חושבים שהתועלות הן גם לטובת משרד התחבורה וגם במיוחד לרשויות מקומיות מתקשות, ואסביר מדוע.

איתן אטיה: מכיוון שאין היום דיפרנציאציה, יש לנו אותה בעיה עם משרד הפנים ומשרדים אחרים, דרך הטיפול מבחינה פורמלית היא אותה דרך טיפול לרשות גדולה כקטנה, רשות מקצועית, רשות שמצבה טוב מול רשות מתקשה.

איתן אטיה: מה שזה אומר שבכל נושא ונושא, כל בקשה להסדרה של דבר תחבורתי עולה ומגיע לדיון במשרד התחבורה.

איתן אטיה: צריך להבין, מטבע הדברים, עיריות גדולות מייצרות עבודה רבה, הרבה יותר מאשר יישוב קטן.

איתן אטיה: מטבע הדברים, מכיוון שהן מייצרות הרבה עבודה, משרד התחבורה צריך להתעסק יותר בהן מאשר ביישובים וברשויות הקטנות שהן באמת מתקשות.

איתן אטיה: אם נשחרר את זה והמשרד יתן יותר עצמאות דווקא לעיריות שאין בעיה היום להעביר להן סמכויות, זה גם משחרר לו יותר זמן לשחרר ברשויות המתקשות.

איתן אטיה: תודה רבה.

משה כחלון: יש שאלה של חבר הכנסת גבאי, בבקשה.

אליהו גבאי: אני מברך על היוזמה, אדוני היושב ראש, אדוני השר, לקיים את הדיון.

אליהו גבאי: כמובן שזה תלוי ברשויות המקומיות.

אליהו גבאי: יש כאלה בעלות יכולת לקבל אחריות ויש חסרות יכולת וצריך בהחלט לעשות אבחנה בין רשות לרשות.

אליהו גבאי: אבל אני רוצה לדבר על דבר שנראה לי חשוב ביותר.

אליהו גבאי: מדינת ישראל הולכת לכל מיני הפרטות.

אליהו גבאי: אני בין אלה שתומך בהפרטות וסומך.

אליהו גבאי: אבל כל דבר עד גבול מסוים.

אליהו גבאי: אסור להביא את ההפרטות לדברים עד אבסורד.

אליהו גבאי: למה הדבר דומה?

אליהו גבאי: דברים שצריכים להיות באחריותה הבלעדית של מדינת ישראל, אי אפשר ללכת ולהפריט אותם.

אליהו גבאי: צבא אף אחד לא יפריט, אני לא מצפה שיפריטו את צה"ל.

אליהו גבאי: לקחתם את הנושא שנקרא מבחני נהיגה של תיאוריה.

אליהו גבאי: אני אומר לך דבר אחד אדוני השר, נמסרו כאן דברים לא נכונים, קיבלתי חומר שהם שקריים.

אליהו גבאי: התקיים כאן דיון ולא היה לנו את הנתונים האמיתיים מידי אנשים שחושבים אחרת.

אליהו גבאי: כאילו אם יפריטו את מבחני התיאוריה זה יחסוך 50 מיליון, וזה לא יביא שחיתויות.

אליהו גבאי: אלה דברים שקריים ולא נכונים, קיבלתי חומר אחר ואני כבר מספר חודשים רוצה להיפגש עם המנכ"ל כדי להראות לו את הדברים, לא לפרסם אותם ולא לרוץ איתם למבקר המדינה ולא לחומר אחר.

אליהו גבאי: אני מציע לאדוני השר לעצור את הנושא של המכרזים ולהוציא את מבחני התיאוריה עד שתיעשה בדיקה מחודשת.

אליהו גבאי: לעצור את זה ולבדוק כי סולפו דברים.

אליהו גבאי: אי אפשר למסור תיאוריה לאנשים בצורה פרטית, לך תדע, מי מקבל את זה, מי יש לו עניין לתת.

אליהו גבאי: זה דבר שצריך להיות בידי השר של המשרד כי זה בנפשנו, זה דבר של בטיחות, זה דבר של חיי אדם.

אליהו גבאי: את זה לא הולכים למסור.

אליהו גבאי: זה דבר חמור.

אליהו גבאי: אני מבקש מהשר לבדוק את החומר, אני אעביר לך את החומר ותגיע למסקנה רק אחרי כן, ואם הוציאו מכרזים לעצור אותם, אחרת אמשיך לגלגל את הדברים.

שאול מופז: יש מישהו שיודע לענות על זה פה מאצלנו?

אלכס לנגר: לא.

אליהו גבאי: פניתי וביקשתי פגישה עם המנכ"ל אבל נראה לי שהעסק מתמהמה.

שאול מופז: יש לך חומר פה?

אליהו גבאי: יש לי את החומר במשרד.

אליהו גבאי: קודם כל לעצור שלא יגידו שכבר הוצאנו מכרזים, אנשים זכו, לא יכולים לעצור וכו'.

טלאל אלקרנאוי: אם אפשר שמבחני תיאוריה גם יהיו בערבית.

שאול מופז: יש טיפול לנושא הזה.

אליהו גבאי: דבר נוסף, מה קורה עם כביש 9, מתי הוא יפתח ומי אשם במחדל שהם שהכביש הזה עדיין לא נפתח וגורם לסבל רב לעולים לירושלים עיר הבירה של ישראל?

משה כחלון: תודה רבה, חבר הכנסת יעקב כהן.

יעקב כהן: כבוד היושב ראש, כבוד השר, חברים נכבדים.

יעקב כהן: שמענו, ראינו מצגת והסבר על הבעייתיות והמורכבות של היחסים בין הרשויות למשרד התחבורה.

יעקב כהן: הרושם שלי הוא שחלק זה נחלת העבר ויש מגמה לשינוי והשר קשוב והציג תוכניות והקים ועדות ואנחנו מקווים שגם בשטח, במעשה נראה תוצאות חיוביות שיהיה שינוי.

יעקב כהן: מה שברור הוא שחייבים לתת לרשויות המקומיות יתר עצמאות שאין כמוהם שמכירים בכל עיר את הבעיה שלה וצריך לתת להם משמעות יתרה.

יעקב כהן: כמובן זה צריך להיות קשור עם המשרד אבל צריך לתת להם יד יותר פתוחה.

יעקב כהן: אני רוצה לגעת בנושא רגיש שיכול להיות שזה עבירה פלילית.

יעקב כהן: עקב המצב בתחבורה הציבורית של הקואופרטיבים אני רוצה לשים את הקואופרטיבים בהפרדה.

יעקב כהן: לא יכול להיות שאני חבר כנסת אקבל כל יום ויום בכל שעה בלילה טלפונים: עומדים פה בתחנת האוטובוס 100 אנשים, מחכים שעה ורבע לאוטובוס ואני יורד ורואה את זה במו עיני.

יעקב כהן: רבותי, זו הטרדה.

יעקב כהן: לא יכול להיות שאני לא אוכל לישון בלילה.

יעקב כהן: המצב חייב לעבור שינוי.

יעקב כהן: אני מקבל כאן ורואה מקומות שעומדים 30 איש בתחנה, חובה שתציגו פתרונות בכל עיר.

יעקב כהן: המגמה במדינה חייבת להיות עידוד התחבורה הציבורית, זה הדבר הראשון.

יעקב כהן: יש בזה תועלת מכל הבחינות ואנחנו חייבים לעודד את זה.

יעקב כהן: אם אנחנו רוצים לעודד את זה אנחנו צריכים לתת משאבים.

יעקב כהן: אל תביאו אותנו למצב שנעשה בכל מקום הפרטה.

יעקב כהן: המדינה משקיעה כסף רב בקואופרטיבים וזה עולה הרבה כסף ויכול להיות שאם נחשב כלכלית, אנשים אומרים, תנו לנו, תראו שאנחנו יכולים בלי שום מענקים להחזיק קווים במחירים יותר זולים.

יעקב כהן: מקומות שעשינו הפרטה המחירים ירדו למחצה ונותנים שירות יותר טוב והמדינה לא משקיעה בהם בחברות המתחרות.

יעקב כהן: אתם שאתם מקבלים מהמדינה אוצרות עם כסף אתם חייבים לתת את השירות, בערים הגדולות עם האוכלוסייה הרבה שזקוקים לשירות התחבורה הציבורית, אנחנו חייבים להיות מודעים למצב ולרדת ולהיות קשובים לדרישות האזרח.

יעקב כהן: אני מקווה שהשר שמביא גישה חדשה במשרד יתן פתרונות גם לזה, תודה.

משה כחלון: תודה רבה, פטריק ביתן ממרכז השלטון המקומי היחידה לבריאות הציבור, בבקשה.

פטריק ביתן: בהמשך למה שראש עיריית רהט אמר, ישנו צורך בקידום הנושא של מניעת תאונות דרכים בהמשך למישהו שמייצג את המגזר הערבי בשלטון המקומי, יוכל גם לתת תמונת מצב של המיפוי ושל הפערים הקיימים.

פטריק ביתן: מעבר לאותו צורך חשוב גם לומר שישנה גם תשתית מקצועית לרשויות המקומיות שמאפשרת גם לקדם את כל התקציבים שאנחנו מקווים שיאושרו בוועדה שלכם בשתי מסגרות.

פטריק ביתן: מסגרת אחת זו מסגרת רשת ערים בריאות.

פטריק ביתן: 40 ערים שראשי רשויות חתמו על אמנה שמקדמים את בריאות הציבור.

פטריק ביתן: במסגרת האחרת בתוך 120 רשויות מקומיות בהן ישנו אדם שמתפקידו לקדם את תחום בריאות הציבור.

משה כחלון: בכל רשות?

פטריק ביתן: בכל רשות בכל המגזרים.

פטריק ביתן: לכן המסר הוא שהתקציבים האלה דרושים.

פטריק ביתן: מעבר לזאת יש גם מסגרת מקצועית וגם ארגונית שתוכל לקדם ולדאוג שהכספים האלה גם יקודמו.

פטריק ביתן: תרשו לי רק להציג את סמנכ"ל המגזר הערבי ל-2 מיליון איש ברשויות המקומיות שיוכל במספר מילים להדגים את מה שאמרתי במגזר אחד שהוא המגזר הערבי דרוזי.

טאטלי גבארין: כל הנתונים מדברים בעד עצמם ואני חושב שלא נספיק בישיבה כזאת להציג את כל הנתונים.

טאטלי גבארין: יש תשתית לתוכנית התערבות.

טאטלי גבארין: התשתית הזאת התחילה לפעול בכמה רשויות.

טאטלי גבארין: הוצעה בשיתוף סמנכ"ל השלטון המקומי ואנחנו חושבים שיש מקום לצמצם את הפער הזה גם בפער תקציבי.

טאטלי גבארין: להשקיע כמה יותר בנושא התקציבי על מנת שבאמת נוכל להצליח לקדם את הנושא באוכלוסייה הערבית ולהוריד את הנתונים בכל הקטע הזה של מניעה.

משה כחלון: תודה רבה, אני מבקש מנציג משרד התחבורה ראשית להשיב לחבר הכנסת גבאי אם יש לכם תשובה טובה בשבילו, אם לא חבר הכנסת גבאי תמשיך את ההתדיינות.

משה כחלון: פה יש לך את השר ואת הבכירים.

שאול מופז: אני אקבל את החומר, אני מבקש שהחומר הזה יובא לעיוני היום אחרי שאתם תחוו את חוות דעתכם המקצועית.

דן שני: המשטרה מתנגדת לאכיפה להענקת סמכויות שוטרים של מעצר ועיכוב והליכים עירוניים.

דן שני: אנחנו סבורים שדי בסמכויות הקיימות שיש להם סמכות להצמיד לשמשת הרכב דוחות חנייה בלבד.

משה כחלון: וללכת עם בגדים די דומים לשלך, אני כל הזמן חושב שהפקחים הם שוטרים בכלל.

אורנה קליין: מה שקורה בתוך הערים, לפי דעתי עוברים על החוק בצורה מאוד מוזרה.

אורנה קליין: מספטמבר אושר שילדים יסעו חגורים לבתי הספר ורשויות מקומיות המציאו שיטה שמעבירים את זה לקווי שירות בידיעת משרד התחבורה והילדים האלה נוסעים בעומס בלתי אפשרי וללא חגורת בטיחות.

אורנה קליין: כאן פשוט מצאו דרך לעבור על החוק.

אורנה קליין: דבר נוסף, נושא הולכי הרגל לא עלה כאן בצורה רצינית לטעמי.

אורנה קליין: אנחנו אלופי העולם בהיפגעות הולכי רגל.

אורנה קליין: אני רואה את זה במיוחד בתוך הערים הגדולות, הברדק חוגג.

אורנה קליין: אנשים עוברים בכל מקום ואין מי שיאכוף את הנושא הזה.

משה כחלון: יש לך סטטיסטיקות על נפגעים בעיר גדולה או בעיר קטנה?

אורנה קליין: אין לי סטטיסטיקות פה אבל במפורש בערים הגדולות שיש יותר תחבורה ויותר רכבים יותר כבישים זאת בעיה מאוד גדולה.

אורנה קליין: נושא שלישי שאני רוצה להעלות, מדברים על סמכויות לערים והייתי רוצה שראשי ערים יקחו אחריות מעשית על נושא בטיחות בדרכים.

אורנה קליין: לא פגשתי ולא שמעתי על שום ראש עיר שנשפט או נאשם בכך שמישהו נפגע בתוך העיר שלו.

אורנה קליין: למשל ילד עובר במעבר חציה לא מסומן ונפגע, מה מקומה של הרשות בנושא הזה?

משה כחלון: מי אחראי באמת על סימונים?

משה כחלון: הרשות המקומית.

משה כחלון: בבקשה עמותת אור ירוק.

דורון רכלבסקי: נושא של סמכויות דובר במקום אחר לגמרי.

דורון רכלבסקי: השר דיבר על זה אבל זה לא מספיק בא לידי ביטוי.

דורון רכלבסקי: ראשי רשויות הם האחראים, לא יעזור כלום.

דורון רכלבסקי: לא ראיתי אף אזרח באיזשהו יישוב שיבוא לשר התחבורה או ליושב ראש הוועדה ויגיד לו: האחריות אצלכם.

דורון רכלבסקי: הוא יבוא לראש הרשות שלו כי הוא אחראי בדיוק כמו שהוא אחראי שהכיתה תהיה בבית הספר כמו שצריך ושהמורה יהיה בסדר למרות שזה משרד החינוך.

דורון רכלבסקי: ראש הרשות הוא אחראי.

דורון רכלבסקי: אבל ראש הרשות בלי הסמכויות לא יכול להיות אחראי.

גברת רכלבסקי עבדה במשרה מאוד בכירה בעיריית ירושלים אז היא מכירה את העיר לפני ולפנים.

משה כחלון: מה היית ממליצה לתת לראש עיר, עכשיו בישיבה.

דורון רכלבסקי: חלק מהסמכויות של רשויות התמרור חייבות לעבור לרשויות המקומיות.

דורון רכלבסקי: למשל הסדרי תנועה מקומיים בתוך היישוב ולא רק בכביש הקטן ההוא, כי בכביש הזה עוברת תחבורה ציבורית.

דורון רכלבסקי: פה על יד התחבורה הציבורית יש גם בית ספר.

דורון רכלבסקי: הגוף היחיד שיכול להבין מה הם הצרכים של התושבים ובאיזה שעות צריך לעשות איזה שהם שינויים ואולי להוריד את מהירות הנסיעה על יד בית הספר ל-30 קמ"ש, גם אם משרד התחבורה חושב שבאופן עקרוני זה לא תמיד נכון.

דורון רכלבסקי: קודם כל זה ראש הרשות, לא עובד?

דורון רכלבסקי: הוא לא ייבחר שוב.

דורון רכלבסקי: בוועדה הזו שכבוד השר מינה אכן עלו הנושאים האלה.

דורון רכלבסקי: רוב הנושאים האלה לא אושרו על ידי הצוות של ראשי הרשויות בגלל התנגדות שאני מבינה אותה, התנגדות מקצועית של משרד התחבורה.

דורון רכלבסקי: אפשר ליצור מצב שבו חלק מתוך משרד התחבורה, כמו שהוא יושב היום בוועדות משותפות, יישב בתוך הרשויות בוועדות משותפות, אבל האחריות והסמכות תהיה אצל הרשות .

משה כחלון: בוועדות תמרור היום אין נציג משרד התחבורה?

דורון רכלבסקי: ברשויות הגדולות כן אבל ברוב הרשויות לא.

דורון רכלבסקי: זה ממשיך הלאה עד כמעט כל נושא.

דורון רכלבסקי: אם ינתנו יותר סמכויות כולנו נוכל גם לדרוש מראשי הרשויות שיקחו אחריות על הדברים האלה ובאמת יילחמו בתאונות דרכים.

ישעיהו רונן: דיון זהה כמעט למה שיש היום היה בשנת 93.

ישעיהו רונן: כזקן המשתתפים השתתפתי אז והייתה הסכמה כללית רחבה לרעיון הביזור מאותם שיקולים פחות או יותר.

ישעיהו רונן: אבל כשיצאתי מכאן אמרו לי: שלא תתלהב כמונו.

ישעיהו רונן: כשאתה נותן סמכויות תשים לב שאתה לא נותן אגוזים למי שאין שיניים.

ישעיהו רונן: מה הכוונה?

ישעיהו רונן: פה הזכירו נכון.

ישעיהו רונן: יש הבדל בין עיריית תל אביב, ירושלים וחיפה לבין עיריות אחרות ואנחנו הלכנו בדיוק ברוח הדברים שהכנסת קבעה בכתב וגם בעל פה.

ישעיהו רונן: היום התהליך של ביזור והאצלת הסמכויות הוא מאוד סלקטיבי ובנוי בעיקר על 2 מרכיבים עיקריים: ראשית היכולת המקצועית של אותה רשות, מפני שמה לעשות?

ישעיהו רונן: אנחנו רוצים להבטיח שאכן מה שהוא יעשה יהיה מקצועי ונכון ותחבורה זה מקצוע.

ישעיהו רונן: לכן אנחנו מתנים אתך האצלת הסמכויות ביכולת מקצועית.

ישעיהו רונן: כמובן שברשויות הגדולות יש יוצר אנשי מקצוע אבל גם ברשויות היותר קטנות הם לוקחים ייעוץ מבחוץ.

ישעיהו רונן: אנחנו לא מתנים את זה בעובד מקצועי מבפנים.

ישעיהו רונן: גם ייעוץ מבחוץ ובלבד שיש לו מישהו שנותן לו את התמיכה המקצועית שמה שהוא עושה נעשה היטב.

ישעיהו רונן: זה נושא אחד, וככל שהוא יראה יותר מקצועיות אנחנו ניתן לו כמה שיותר מפני שאין לנו עניין לעסוק בזה.

ישעיהו רונן: נושא שני, נושא של גבולות שיפוט

משה כחלון: יש איזה עיר שיש לה סמכויות היום?

ישעיהו רונן: בוודאי, לרוב הערים יש סמכות.

ישעיהו רונן: סמכות תמרור, הסדרי תנועה.

ישעיהו רונן: רוב רובן של הרשויות המקומיות שהסכימו לקבל ואלה שיש להן יכולת מקצועית מינימלית סבירה - מקבלים.

ישעיהו רונן: התניה ראשונה שחייב להיות איזה שהוא ידע מקצועי.

ישעיהו רונן: התניה שנייה שבאזורים המטרופולינים יש לנו גבולות שיפוט היסטוריים ומקבץ מטרופוליני גדול שעובד כעיר אחת, כמו גוש דן, חיפה, ירושלים, אבל מחולק בפנים לכל מיני רשויות.

ישעיהו רונן: מה לעשות, האינטרסים אחרים בכל רשות.

ישעיהו רונן: כל אחד דואג לרחובות הסמוכים.

ישעיהו רונן: אז אנחנו אומרים שאנחנו נותנים לראשי הרשויות את מקסימום הרחובות האפשריים למעט אלה שיושבים באזורי הספר על גבולות השיפוט.

ישעיהו רונן: צריך שיהיה מישהו, האח הגדול, שבכל זאת מונע את המצבים האלה ולכן אנחנו נמנעים מזה.

ישעיהו רונן: אם תשאל אותי: האם רחוב קטן ומקומי על יד גבול בין עיר א' לעיר ב' אנחנו לא נותנים אותו כי אחרת אי אפשר יהיה לעשות אזורי תנועה.

ישעיהו רונן: אני לא יודע כמה אנשים פה התנסו בניסיון לקבוע אזורי תנועה לגבולות שיפוט שזה נושא קשה מאוד ולך תפשר.

ישעיהו רונן: ההשלכות של זה, אני יכול להגיד שלא אכפת לי אבל התוצאה היא בטיחות.

ישעיהו רונן: אחד הגורמים המשפיעים על בטיחות זה אזורי תנועה.

ישעיהו רונן: אני מבזר סמכויות, אני לא מתנער מאחריות.

ישעיהו רונן: לכן כל הויכוחים האלה הם ויכוחים של ניו אנסים.

ישעיהו רונן: הכלל המוביל אצלנו הוא לתת ככל האפשר יותר מתוך זה שאני רוצה לתת.

ישעיהו רונן: אין לי עניין בזה, אין לנו כוח אדם לעסוק בזה אבל אני לא יכול לזרוק את זה לרוח.

אלכס לנגר: לגבי התחבורה הציבורית, אני אוותר על המצגת.

אלכס לנגר: קודם כל השר סיכם את זה במשפט אחד אז אנחנו כן מעוניינים להקים רשויות אזוריות מטרופוליניות לתחבורה ציבורית ולשתף את השלטון המקומי בניהול היום יומי של התחבורה הציבורית.

אלכס לנגר: אנחנו מסכימים שזה נכון.

אלכס לנגר: רוב התחבורה הציבורית פועלת באזורים עירוניים ויש בהחלט מקום לדבר הזה.

אלכס לנגר: אנחנו עוברים איזשהו תהליך של שינוי מבני בתחבורה הציבורית.

אלכס לנגר: לא הייתי אומר הפרטה, קוראים לזה הפרטה אבל זו לא הפרטה, זה שינוי מבני כי כל מפעילי התחבורה הציבורית הם מפעילים פרטיים, בשינויים המבניים האלה מחייבים אותנו לעשות שינוי ארגוני גם בתוך הממשלה.

אלכס לנגר: גם בתוך הממשלה יש פיצולי סמכויות, משרד התחבורה, משרד האוצר, משרד הפנים לנושאים שקשורים בתחבורה הציבורית.

אלכס לנגר: לכן נגיש הצעת חוק כשמדובר בשינוי יסודי שבין סמכויות השלטון המקומי והמרכזי, זה חייב להיות שינוי בחקיקה לכן נגיש את השינוי בתקופה הקרובה על מנת להיערך נכון.

יצחק זוכמן: נושא המצ'ינג.

יצחק זוכמן: המצ'ינג הוא מדורג.

יצחק זוכמן: רשויות חזקות מקבלות 70% וככל שהרשות יותר חלשה היא מקבלת את ה-100%.

יצחק זוכמן: עשינו על זה עבודה, לקחנו את המצב הסוציו אקונומי של הרשויות המקומיות, את קביעת הארנונה שלהן ואת מענקי הממשלה.

יצחק זוכמן: מכל זה עשינו נוסחה - - -

משה כחלון: זאת הבעיה שעושים נוסחה.

משה כחלון: התקיים פה דיון על נושא הרכבת הקלה.

משה כחלון: אמר לי נציג האוצר שעיריית בני ברק תשלם על החלק שלה 180 מיליון שקל.

משה כחלון: אמרתי: כשעיריית בני ברק תשלם 180 מיליון שקל אז אני לא יודע מה יקרה.

משה כחלון: זה נוסחאות.

משה כחלון: הנוסחה שמתאימה לתל אביב ולרמת גן לא מתאימה לבני ברק ובת ים.

משה כחלון: אני חושב שצריכים לחשוב, יש הרבה עיריות שזקוקות לסיוע ואתם אומרים להם מצ'ינג.

משה כחלון: אז הוא צריך לקבל החלטה: או שהוא משלם משכורות או שהוא לא סוגר בור בכביש כדי ללכת על מצ'ינג.

משה כחלון: הדברים האלה מחייבים לדעתי מחשבה הרבה יותר מעמיקה מאשר לקבוע נוסחאות ולהגיד: מה שטוב לו טוב לו.

יצחק זוכמן: רשות חלשות מקבלות 100%.

טלאל אלקרנאוי: אני הרשות הכי חלשה מקבל רק 70%.

יצחק זוכמן: אתה מקבל 100 אחוז לפרויקטים והדבר היחיד שאתה מקבל 70% זה סימון והתקני בטיחות מכיוון שסימון הוא באחריות הרשות המקומית ואנחנו מסייעים וזה כספים קטנים מאוד יחסית.

יצחק זוכמן: את הפרויקטים למשל רהט ורוב יישובי המיעוטים הרוב מקבל 100 אחוז וגם רשויות יהודיות.

יצחק זוכמן: באשר לחברות מנהלות, התחלנו מכיוון שחלק מהרשויות, בעיקר אלה שמקבלות 100% היום לא הצליחו לבצע את הפרויקט.

יצחק זוכמן: אנחנו שולחים להם התחייבויות וזה נשאר נייר בלבד ולא יוצא פרויקט בשטח.

יצחק זוכמן: לכן עברנו לחברות מנהלות ותוצאות המכרזים בחברות המנהלות הן בהכללה יותר זולות, יותר יעילות מאשר רוב הרשויות המקומיות מסוגלות לעשות.

יצחק זוכמן: כשיש חריג אנחנו דנים ויש מספר רשויות שאנחנו נותנים להם שלא דרך חברות מנהלות.

משה כחלון: תודה מר זוכמן.

משה כחלון: השר יסכם את הדיון החגיגי, בבקשה.

שאול מופז: תודה.

שאול מופז: אני רוצה לומר כמה דברים שקשורים בראייה המערכתית הכוללת ולא לעסוק בפרטים למרות שהפרטים חשובים מאוד.

שאול מופז: יש 2 בעיות מרכזיות בתחום הרשויות.

שאול מופז: האחת זה הפער בהשקעה בתשתיתיות ברשויות בתחום העירוני אל מול ההשקעה בבין עירוני ובתחום המסילתי.

שאול מופז: לכן עשינו תיקון השנה לתוכנית הרב שנתית ואנחנו מסיטים כ-2 מיליארד שקל לשנים הקרובות.

שאול מופז: ב-2006, 2007 משזיהינו את הבעיה הזאת הועברו כבר סדר גודל של כ-3 מיליארד לרשויות.

שאול מופז: אני רואה בזה את הדבר המרכזי שבא לתת פיתרון לכלל הבעיות של הרשויות המקומיות, זה סוגיית הפער שקיים בהשקעה ואני מקווה מאוד שזה יתוקן בשנים הקרובות.

שאול מופז: הנושא השני שהוא מאוד בעייתי זה סוגיית האינטגרציה בין המערכות העירוניות, הבין עירוניות והמסילתיות והנושא של התחבורה הציבורית שבאה לתת את השירות לאזרחים.

שאול מופז: גם כאן אנחנו עוסקים היום באינטגרציה.

שאול מופז: כל התוכניות מאושרות בנוכחות העוסקים במלאכה על מנת שתהיה שילוביות מקסימלית בסוגיות התחבורה לטובת מתן השירות לאזרחים.

שאול מופז: הנושא השלישי שעלה כאן ואולי הוא היה נשוא הדיון זה הנושא של ביזור הסמכויות.

שאול מופז: כאן יש 2 פרמטרים מובילים: האחד, עד כמה הסמכות ברשות אכן קיימת על מנת להחליט החלטות מקצועיות בכל התחומים.

שאול מופז: ציינתי קודם 3 ועדות שהקמתי לפני כשנה וקיבלנו את המלצות של הוועדות הללו.

שאול מופז: לכן יש משקל גבוה מאוד לסמכות המקצועית שנמצאת בכל רשות ושמעתם את הדברים של אנשי המשרד.

שאול מופז: בתחום הזה, ככל שהסמכות יותר מקצועית אנחנו מוכנים להעביר אליה עוד ועוד סמכויות, זה הולך בהלימה אחת.

שאול מופז: התחום השני הוא התחום של השירות לאזרח.

שאול מופז: נהיה מוכנים לבזר סמכויות כל עוד 2 התנאים הללו מתקיימים:

שאול מופז: האחד שתהיה סמכות מקצועית ברשות המקומית ושלא יפגע השירות לאזרח באותה רשות.

שאול מופז: כששני הדברים האלו מתקיימים אנחנו מוכנים להעביר את מירב הסמכויות.

שאול מופז: אנחנו עומדים להקים 3 רשויות מטרופוליניות לנושא תחבורה ציבורית.

שאול מופז: האחרונה שבהן היא בירושלים.

שאול מופז: היא תכלול את ירושלים רבתי, לא רק את ירושלים גופא.

שאול מופז: גם את גוש עציון, מעלה אדומים, בית שמש, גם צור הדסה.

שאול מופז: זה סוכם בביקור האחרון שלי לפני כשבועיים בעיריית ירושלים.

שאול מופז: כך יהיה גם בתל אביב ובחיפה.

שאול מופז: אנחנו מתחילים בערים הגדולות ואני מקווה מאוד שנהיה אנשי בשורה גם לערים נוספות.

שאול מופז: לגבי הנושא של הפרטת מבחני הנהיגה, אם יש איזשהו חומר שעולה ממנו איזשהו חשד לכאורה שאכן יש דברים לא תקינים, אני מבקש להעביר אותם עוד היום לאנשי המקצוע במשרד התחבורה שיחוו על זה את דעתם.

שאול מופז: אני אעיין בחומר הזה עוד היום על מנת לראות אם אכן הדברים האלה מחייבים טיפול מיידי.

אליהו גבאי: אגב אדוני השר, פניתי אין סוף פעמים למנכ"ל, לא טרח אפילו להחזיר טלפון.

שאול מופז: אני רוצה לברך את הרשויות בתנופה שקיימת בכל מה שקשור בנושא התחבורה, גם בהשקעות וגם בניצול התקציבי.

שאול מופז: היום יש הרשאות להתחייב בכמה מיליארדים ברשויות ואני מקווה מאוד שהרשויות ישכילו לממש את ההרשאות האלה להתחייב ויפיקו מהן את מירב התועלת לתשתיות התחבורה ברשויות.

שאול מופז: אני גם חייב לברך את ראשי הרשויות ביום החג זה על המאמץ שהם עושים על מנת לצמצם את הקטל בדרכים בדגש בקרב הולכי הרגל ברשויות.

שאול מופז: יש כבר סימנים ראשונים חיוביים וצריך להמשיך את המגמה הזאת, מעבר לכך אנחנו עומדים לרשותם של ראשי הרשויות בכל עניין ודבר ונשמח לעזור ולפתור בעיות בכל תחום ותחום ואני מאחל לכם בהצלחה.

משה כחלון: תודה רבה אדוני השר, תודה לכולכם, הישיבה נעולה.